LISA 1 – Tehniline kirjeldus

Aadress: **Trapi tee 1, Männiku küla,** **Saku vald (Männiku lasketiir)**

**Objektiga ja selle mahtudega kohapeal tutvumine on** enne hinnapakkumise tegemist **kohustuslik** (objektiga tutvumine palun leppida kokku Põhja piirkonna haldusjuhi Jaan Varter´ga, e-post jaan.varter@kaitseliit.ee, mob 53744930 või tema asendaja Reimo Reimer, reimo.reimer@kaitseliit.ee, mob 58847369

**Hankeleping sõlmitakse alates 01.04.2024 (**kehtivus 36 kalendrikuud ehk **kuni 31.03.2027).**

**Kinnistu sisekoristusteenus**

**Regulaarne koristatav pind (vastavalt põrandakattele): 3049 m²**

1. PVC – 656,80 m²
2. betoonpõrand – 1659,70 m²
3. kumm – 705,00 m²
4. vaipkate – 27,70 m²

**Ruumid ja nende m² on toodud LISA 1-1 (ruumide pindalad) ja pindade-esemete gruppidesse kuuluvate esemete/pindade näidist tabel (LISA 1-2)**

Aknad (pestav pind): 669,0 m² - mahus on arvestatud akende kahepoolse pesemisega (tellitakse vastavalt vajadusele).

Kogu objekt on jagatud kasutusotstarbe seisukohalt kaheks mõtteliseks osaks:

* Üks kasutusotstarbe mõtteline osa on administratiivala, mis hõlmab objekti igapäevast haldamise ja strateegilist tegevust ning paikneb peasissekäigust pikal koridoril. Sellesse alasse jäävad büroo- ja olmeruumid (sh majutusruumid, koridor tualett- ja duširuumid ning finaaltiiru tulejoon). Administratiivalade koristus peab toimuma vahemikus kl. **07.00- st kuni 16.30- ni**.

* Teine osa on lasketiiru ala, kus koristus peab toimuma vahemikus kl **16.00- st kuni 22.00- ni**.

Kui ruum on hõivatud, siis võib siseneda vastutava kasutaja nõusolekul. Kui ruum on kasutuses ning seda ei saa koristada (nt koosolek), tuleb puhastusteenindajal täpsustada ruumi vabanemise aeg ning koristusaja jooksul pöörduda tagasi sellesse ruumi ja teostada koristustööd. Kui ruum ei vabane koristusaja jooksul, või jääb mõnel muul põhjusel koristamata (nt. ruumi kasutaja soovil), peab puhastusteenindaja kandma koristuspäevikusse puhastamata jäänud ruumi numbri(d) ja põhjenduse.

Puhastusteenindaja kohustub kontrollima vahetult peale teenuse osutamist akende ja uste suletust ning sanitaarruumides, et vesi ei ole jooksma jäänud. Ruumist lahkudes kustutab tuled.

Kaitseliidu Männiku lasketiirus toimub põhitegevus mitteregulaarselt, see mõjutab mustuse tekkimist.

**Teenuse kirjeldus**

Töövõtja teostab koristustoiminguid 4 korda nädalas esmaspäeval, kolmapäeval, reedel ja laupäeval ja tulemuseks on kokkulepitud kvaliteeditasemed.

Töövõtja peab olema valmis osutama teenust ka olukorras kui tööandjal tekib vajadus koristusaegu muuta. Sellise olukorra põhjuseks võib olla siseürituste ajakava, mis erineb tava töö rutiinist. Tavapäraselt teatab Tellija muutusest ette 7 päeva.

Koristustööde kvaliteedi hindamisel juhindutakse standardist EVS 914:2020 Kvaliteedi kokku leppimine ja hindamine.

1. Töövõtja on kohustatud koristamisel/ puhastamisel arvestama pinnakatete eripäraga ning kasutatavate koristusainete, - masinate jms toote- ning ohutuskaartide infoga.
2. Puhastus- ja hooldustööde teostamisel peab olema tagatud pinnakattematerjalide, puhastavate esemete pikaajaline säilimine.
3. Puhastus- ja hooldustööde teostamisel on koristuskõrgus kontori pindadel laeni ning kõrgetele lagedaga ruumidel kuni 3 meetrit.
4. Kõikide tööde puhul tuleb tagada Kaitseliidu töötajate, külaliste, möödakäijate ning tööde teostajate ohutus, järgida tööohutuse, tuleohutuse ja keskkonnakaitsenõudeid.
5. Tualettruumid peavad olema igal koristuskorral varustatud hügieenitarvetega (tualettpaber, vedelseep, käte kuivatamise paber, lõhnaained jms).
6. Duširuumid peavad olema igal koristuskorral dušigeeliga.
7. Kõik teenuse osutamiseks vajalikud koristusained ja –tarvikud, abimaterjalid (tualettpaber, seep, dušigeel, paberist käterätikud, lõhnaained, prügikotid, puistematerjal jms) ning tööks vajalikud seadmed ja tehnika **hangib töövõtja.** **Puhastusainete ja abimaterjalide maksumus sisaldub teenuse hinnas ja nende lisamine peab toimuma iga teenindav päev.**
8. Koridoride ja finaaltiiru põrandate puhastamisel on nõutud igal koristuskorral masinpuhastus.
9. Koristuse läbiviimisel peab kasutama eelniisutatud koristustekstiile. Lubatud on kasutada vajadusel ka märgi moppe. Eelniisutatud koristustekstiilidega koristamine tähendab, et koristuslapi või-mopi määrdumisel pannakse see määrdunud tekstiilide kotti/nõusse ja võetakse järgmine, puhas, eelnevalt niistatud tekstiil. Määrdunud tekstiili ei pesta tööalal ämbris, vaid pestakse kõik korraga tööjärgselt pesumasinas. Märja meetodi puhul tuleb pinnad koristusjärgselt kuivatada.
10. **Igapäevaselt töötab majas 8 inimest, kuu aja jooksul kasutab lasketiiru 3000 inimest.** Kulumaterjali puhul tuleb arvestada hoonesse paigaldatud hoidikutega (kasutusel on lehttüüpi paberihoidikud paki suurusega 200x20mm (Z-hold tüüpi paberi hoidik)).
11. **Eraldi arve esitatakse lisatöödele** (näriliste ja kahjurite tõrje; akende ja aknaraamide pesu; põrandate masinpesu ja kaitsetöötlus; laelampide, ventilatsiooniavade ja -torude puhastamine; lisakoristus vastavalt tunnihinnale).
12. Lisatööd tellitakse vastavalt tööandja poolsetele vajadustele ja lepitakse eraldi kokku poolte volitatud esindajate vahel 14 päevase etteütlemisega. Tasumine toimub töövõtja poolt esitatud eraldi arvete ning vastavalt pakkumuses toodud hindade alusel.
13. Tööandjal on õigus lisatööd tellida teise töövõtja käest.

**Nõuded teenusele**

1. Puhastustööde juhil on vähemalt Puhastusteenindaja-juhendaja tase 4 (Puhastusteenindaja II) kutsekvalifikatsiooni või samaväärse, Euroopa Liidu EQF (EKR) kutseraamistikule põhineva kutsetunnistuse koos kutsetunnistuse väljaandja asukohamaa kutsekirjeldusega. Puhastustööde juhi isiku vahetusel või asendusel lepinguperioodi jooksul peab uus puhastustööde juht vastama samale kvalifikatsioonile ning Töövõtja peab Tellijat informeerima puhastustööde juhi vahetusest kirjalikku taasesitamist võimaldavas vormis vähemalt kolme tööpäeva jooksul, kui pole kokku lepitud teisiti.
2. Tööde läbiviimise osas on vaja viia sisse kontrolldokumentatsioon (koristuspäevik). Koristuspäevikus peab olema kajastatud tööle jõudmise aeg, töölt lahkumise aeg ning tööde teostaja allkiri. Töödejuhataja peab käima vähemalt 1x kuus kohapeal töötajate tööd kontrollimas, vajadusel juhendamas. Tagama haiguste, puhkuste jm puudumiste ajal asendused ning teavitama Tellija esindajat kui asenduste või muude põhjuste tõttu esineb kõrvalekaldeid koristamise graafikus fikseeritud ajast.
3. Objektil töötav personal on pädev. Töövõtja on kohustatud tagama, et kõik objektil töötavad puhastusteenindajad on läbinud erialase ja objekti tutvustava koolituse. Töötajate vahetumisel tuleb tagada töövõtjal uute töötajate koolitamine kuu aja jooksul.

**Ruumide / pindade eeldatavad kvaliteeditasemed, tuginedes EVS 914:2020:**

1. **Profiil A**- WC-d, pesemisruumid - kvaliteeditase 4 kõikides pindade-esemete gruppides

2. **Profiil B-** Fuajeed, peasissekäik, kabinetid, administratiivruumid, nõupidamiste ruumid, puhkeruumid, köögid, sisetiirud, jmt - kvaliteeditase 3 kõikides pindade-esemete gruppides

3. **Profiil C** - Tehnilised ruumid, tööruumid, laod jmt ruumid kvaliteeditase 2 kõikides pindade-esemete gruppides .

Pindade-esemete gruppidesse kuuluvate esemete/ pindade näidiseid vaata Lisa 1-2 (tabel). Samas tabelis on toodud esemed, mis ei kuulu Teenuse pakkuja poolt puhastamisele.

**Lisatööde kirjeldused (tellitakse vajaduspõhiselt):**

**Akende pesemisel teostatavad tööd:**

* + - raamide, aknalaudade puhastus, sealhulgas kõrgemad tasapinnad,
		- klaaspindadelt tugevalt kinnitunud plekkide (värv vms) eemaldamine,
		- klaaspindade puhastus tolmust ja kinnitunud mustusest.

Akende pesu järgselt nõutav tulemus:

* + - raamid, aknalauad on puhtad tolmust ja kinnitunud mustusest (k.a akna välispinnad),
		- klaaspinnad on plekkideta (k.a akna välispinnad),
		- klaaspinnad on mustusevabad (k.a akna välispinnad),
		- aknavahed on puhtad.

**Põrandate süvapesu ja kaitsetöötlusel teostatavad tööd:**

* + - vanade vahakihtide ja mustuse täielik eemaldamine põrandalt enne uue kihi peale kandmist,
		- vaha ja vahaeemaldusaine jääkide loputamine pinnalt,
		- vahatamine sõltuvalt käidavusest ja põrandakatte olukorrast (kulumisastmest) 2-3 kihti vesivahaga,
		- kasutatava vaha nimetus ja tüüp kooskõlastatakse haldusjuhiga,
		- põrandaliistude jms elementide puhastamine võimalikest töökäigus tekkinud pritsmetest.

**Süvapesu ja kaitsetöötluse järgselt nõutav tulemus**:

* + - põrandapinnad on kaetud ühtlase kaitsekihiga,
		- põrandaliistud, mööbel jms pinnad vaha – ja mustusevabad,
		- põrand näeb välja esinduslik ja puhas, kaitstud kulumise ja määrdumise eest, tulemus ühtlane,
		- mööbel ja muud sisustuselemendid on pärast tööde teostamist paigatud oma õigetele kohtadele.